CELEX: 22011D0132
Language: bg
Date: 2011-12-02 00:00:00
Title: Решение на Съвместния комитет на ЕИП № 132/2011 от 2 декември 2011 година за изменение на приложение II (Технически регламенти, стандарти, изпитвания и сертифициране) и приложение XX (Околна среда) към Споразумението за ЕИП

15.3.2012   
            
            
               BG
            
            
               Официален вестник на Европейския съюз
            
            
               L 76/16
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 132/2011
   от 2 декември 2011 година
   за изменение на приложение II (Технически регламенти, стандарти, изпитвания и сертифициране) и приложение XX (Околна среда) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 27/2010 от 12 март 2010 г. (1)
               
            
         
               (2)
            
            
               Приложение XX към Споразумението бе изменено с Решение на Съвместния комитет на ЕИП № 122/2011 от 21 октомври 2011 г. (2)
               
            
         
               (3)
            
            
               Решение 2010/681/ЕС на Комисията от 9 ноември 2010 г. относно въпросника за докладите на държавите-членки за прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители при определени дейности и инсталации през периода 2011—2013 г. (3) следва да бъде включено в Споразумението.
            
         
               (4)
            
            
               Решение 2010/693/ЕС на Комисията от 22 юли 2010 г. за създаване на единен формат за втория доклад на държавите-членки относно прилагането на Директива 2004/42/ЕО на Европейския парламент и на Съвета относно намаляването на емисиите от летливи органични съединения (4) следва да бъде включено в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 9a (Решение 2007/205/ЕО на Комисията) от глава XVII от приложение II към Споразумението се вмъква следната точка:
   
               „9aa.
            
            
               
                  32010 D 0693: Решение 2010/693/ЕС на Комисията от 22 юли 2010 г. за създаване на единен формат за втория доклад на държавите-членки относно прилагането на Директива 2004/42/ЕО на Европейския парламент и на Съвета относно намаляването на емисиите от летливи органични съединения (ОВ L 301, 18.11.2010 г., стр. 4).“
            
         Член 2
   След точка 21абг (Решение 2007/531/ЕО на Комисията) от приложение XX към Споразумението се вмъква следната точка:
   
               „21абд.
            
            
               
                  32010 D 0681: Решение 2010/681/ЕС на Комисията от 9 ноември 2010 г. относно въпросник към докладите на държавите-членки относно прилагането на Директива 1999/13/ЕО на Съвета за ограничаване на емисиите на летливи органични съединения, дължащи се на употребата на органични разтворители в определени дейности и инсталации през периода 2011—2013 г. (ОВ L 292, 10.11.2010 г., стр. 65).“
            
         Член 3
   Текстовете на решения 2010/681/ЕС и 2010/693/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 4
   Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 2 декември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 143, 10.6.2010 г., стр. 20.
   
      (2)  ОВ L 341, 22.12.2011 г., стр. 87.
   
      (3)  ОВ L 292, 10.11.2010 г., стр. 65.
   
      (4)  ОВ L 301, 18.11.2010 г., стр. 4.
   
      (5)  Без отбелязани конституционни изисквания.